ད་ལོ་ཡང་རྒྱ་གཞུང་གིས་ས་ཞིང་འདེབས་ལས་མ་བྱས་ན་མི་འགྲིག་པའི་བཙན་བཀའ་ཤུགས་ཆེ་བཏང་ཡོད་པ་དང༌།དཔྱིད་ཀ་ཙམ་ལ་གདོང་སྒྲ་གྲོང་ཚོའི་ལྷ་ཁང་དུ་སིདྷི་དང་མ་ཎི་སྒྲུབ་བའི་སྐབས་བོད་མི་རྣམས་ཀྱིས་གཅན་གཟན་གྱི་ལྤགས་རིགས་མེ་སྲེག་གཏོང་བས་རྒྱ་གཞུང་གི་ཉེན་རྟོག་པ་དང་དམག་མི་བརྒྱ་ལྷག་འབྱོར་ཏེ་བཀག་འགོག་བྱས་པ་དང༌།བོད་མི་མང་པོ་ལ་ཚད་ལས་འདས་པའི་ཉེས་བརྡུང་བཏང་སྟེ་ཤང་ནང་དུ་བཀའ་འགུག་སྐབས་གོང་གསལ་བོད་མི་གཉིས་ནས་རྒྱུ་མཚན་གསལ་བརྗོད་བྱས་པར་བརྟེན་འཛིན་བཟུང་བཀག་ཉར་བྱས་པ་མ་ཟད།མཐར་འཇོ་མདའ་རྫོང་ནས་ཁྲིམས་ཐག་བཅད་དེ་བཙོན་འཇུག་བྱས་ནས་ཟླ་གྲངས་མང་པོ་འགྲོ་བཞིན་ཡོད་འདུག་ཀྱང་ཟླ་དུས་ཚེས་གྲངས་སོགས་ཞིབ་ཕྲ་ཤེས་རྟོགས་བྱུང་མི་འདུགད་སྐབས་ས་གནས་དེར་ཉེན་རྟོག་པ་དང་དམག་མི་མང་པོ་རྒྱུན་སྡོད་བྱེད་བཞིན་ཡོད་འདུག་པ་དང་བོད་མི་མང་པོ་ཞིག་ལ་སུན་བཙིར་ཡང་ཡང་བཏང་རྐྱེན་རི་མགོ་སོགས་སུ་བྲོས་བྱོལ་དུ་འགྲོ་དགོས་ཆགས་ཡོད་པའི་གནས་ཚུལ་འདུག་པ་བཅས།།